**Tantárgyi tematika és félévi követelményrendszer**

**Agrárgazdaságtan és marketing**

**Nappali tagozat**

|  |  |
| --- | --- |
| **Tantárgy kódja** | **MMB1611** |
| **Meghirdetés féléve** | **6** |
| **Kredit** | **3** |
| **Heti kontakt óraszám (előadás+gyakorlat)** | **1+2** |
| **Félévi követelmény** | **kollokvium** |

**Féléves tematika:**

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A házi dolgozat formai és tartalmi követelményeinek ismertetése. Alapfogalmak: gazdaság, gazdálkodás, közgazdaságtan, marketing, stratégia, kutatás. Mikro- és makroökonómia. Az áru és piacgazdaság. A pénz kialakulása és funkciói. A modern pénz jellemzői. Gyakorlati feladatok.
2. hét: A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Gyakorlati feladatok.
3. hét: A versenypiacok és jellemzőik. A gazdaság szereplői: a piac. A piac alapelemei. Az állam gazdasági szerepének bemutatása. Az elaszticitás. A hasznosság. Gyakorlati feladatok.
4. hét: A makroökonómia alapjai, SNA számlarendszer. A működés jellemzői a makrogazdaságban. Gyakorlati feladatok. *A házi dolgozat témaajánlásainak kiadása.*
5. hét: Az infláció lényege és típusai. Költségvetés és monetáris politika. A gazdasági folyamatok makroökonómiai megközelítése. Gyakorlati feladatok.
6. hét: Az újratermelés fő kategóriái. A gazdasági növekedés tényezői, típusai. A gazdaság egyensúlyi viszonyai. A munkanélküliség és jellemzői. A Philips görbe jelentése. A jólét és mérése, jellemzői. Gyakorlati feladatok.
7. hét: A marketingmunka feladatai, szintjei és feltételei, a marketingszemlélet beépülése az agrárszervezetbe. Gyakorlati feladatok.
8. hét: A piacfeltárás módszerei az agrármarketingben: marketing információs rendszer, marketingkutatás, piac, piacszegmentáció. Gyakorlati feladatok.
9. hét: Fogyasztói, szervezeti vásárlói magatartás vizsgálata. Marketing környezet elemzése az agráriumban. Gyakorlati feladatok.
10. hét: Marketing tevékenységek: termékpolitika, árpolitika, értékesítési politika, kommunikációs politika (4P-7P, 4C alapjai.) Házi dolgozat beadásának végső határideje. Gyakorlati feladatok.
11. hét: Marketingtervezés: marketing stratégiák, versenystratégiák. A marketing szerepe a globalizálódó gazdaságban. Gyakorlati feladatok
12. hét: Az agrármarketing, marketing lehetőségek az agrárium területén. Gyakorlati feladatok.
13. hét: Digitalizáció az agrármarketingben, digitalizálódó agrárium. Gyakorlati feladatok. A félévi teljesítmények értékelése, kollokviumi kérdéssor ismertetése.
14. hét: Zárthelyi dolgozat megírása a kiadott témakörök alapján. Beadandó dolgozatok ismertetése (folytatás). A félévi teljesítmények értékelése, kollokviumi kérdéssor ismertetése.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). **A gyakorlati foglalkozásokon a részvétel kötelező.**

**Félévi követelmény: kollokvium**

**Az értékelés módja, ütemezése:**

* vizsga típusa: **Írásbeli, szóbeli**
* vizsgára bocsátás feltétele: a két zárthelyi dolgozat (70 pont) és a beadandó dolgozat (30 pont) minimum 50,1%-os teljesítése.

**A vizsgára bocsátás feltétele:**

* Az 1. szorgalmi héten ismertetésre kerülnek a beadandó dolgozat formai és tartalmi követelményei
* 4. hét: témaajánlások kiadása.
* A zárthelyi dolgozatokra való felkészüléshez a kiadott kérdéskörök szolgálnak alapul.
* A házi dolgozat és a zárthelyi dolgozat 50,1% alatti teljesítése, valamint a gyakorlati órákról (TVSZ alapján) való hiányzás a tantárgy félévi érvénytelenségét vonja maga után.

**A kollokvium típusa**: írásbeli, szóbeli.

A kollokviumi kérdéssor a 14. szorgalmi héten kerül ismertetésre.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

**Kötelező, ajánlott irodalom**

* VILLÁNYI L. - SZÉNAI L. (2001): Agárgazdaságtan. Szaktudás Kiadó, Budapest
* SAMUELSON-NORDHAUS (2005): Közgazdaságtan. Akadémiai Kiadó, Budapest
* SZABÓ G. (2001): Az Európai Unió agrárpolitikája. Debreceni Egyetem AC; Debrecen-Kaposvár (egyetemi jegyzet)
* LEHOTA J. (2001): Élelmiszergazdasági marketing. Műszaki Könyvkiadó, Budapest.
* KOTLER, P. (1999): Marketing menedzsment. Műszaki Könyvkiadó, Budapest.
* [Dr. Vasa László](https://www.libri.hu/szerzok/dr_vasa_laszlo.html) - [Dr. Villányi László](https://www.libri.hu/szerzok/dr_villanyi_laszlo.html) (2008): Agrárgazdaságtan; Szaktudás Kiadó, Budapest
* Kárpáti - Lehota (2010): Agrármarketing; Szaktudás Kiadó, Budapest

Nyíregyháza, 2019.01.28.

Dr. Szabóné Berta Olga

Tantárgyfelelős